जस्टिन ट्रुडो
जस्टिन पियरे जेम्स ट्रूडो PC   MP  (  ;   ; जन्म डिसेम्बर २५  १९७१) क्यानाडाको वर्तमान तथा २३ औंँ  प्रधानमन्त्री हुन् । उनी २०१५ देखी क्यानडाको प्रधानमन्त्री र २०१३ देखि लिबरल पार्टीको नेताको रूपमा सेवा गरिरहेका छ।   ट्रूडो जो क्लार्क पछि क्यानेडाली दोस्रो युवा प्रधानमन्त्री हुन्। उनी पिय्रे ट्रूडोको जेठो छोरा हुन्र।

प्रधानमन्त्री

आन्तरिक नीति
ट्रुडो सरकारको आर्थिक नीति बढ्दो सरकारी खर्चको लागि कर राजस्व बढाउनमा निर्भर रह्यो। २०२० मा कोभोड-१९ महामारी अघिसम्म ट्रुडो सरकारले क्यानडाको ऋण-जिडिपी अनुपात घटाएको थियो। ट्रुडोको प्रगतिशील समाजिक नीतिमा माहिलावादी र गर्भपतन सम्बन्धी अधिकारको बलियो समर्थन गरिएको छ। उनको सरकारले क्यानडामा कन्भर्सन थेरापीलाई अवैध गर्ने विधेयक प्रस्तुत गर्यो।

उनको पहिलो कार्यकालमा, क्यानाडाले आप्रवासी र शरणार्थीको सङ्ख्या बढाउने लक्ष्य राख्यो। क्यानडाले २०१६ मा इच्छा मृत्यु सम्बन्धी अधिकार ल्यायो।  र २०१८ मा क्यानाबिज (गाँजा, चरेस)लाई मनोरञ्जन को लागि वैधता दिलायो। २०२१ मा, ट्रुडोले "नेसनल चाइल्ड केयर प्लान"को घोषणा गरे। पाँच वर्ष भित्र शिशु दैनिक स्याहार शुल्क १०$ मा सिमित गर्नु यो योजनाको मनसाय थियो। 

उनको वातवरणीय नीति अन्तर्गत २०३० भित्रमा हरितगृह ग्यासको उत्सर्जन ३०% ले कम गर्ने र २०५० भित्रमा कुल उत्सर्जन शून्यमा पुर्याउने बाचा गरेका थिए।  यो लक्ष्य हासिल गर्न उनको मुख्य साधन संघीय कार्बन मूल्य नीति हो।  ट्रुडोले संसदमा समुद्री संरक्षण सम्बन्धी कानुन बनाए, सिंगल युज मात्र गर्न मिल्ने ६ प्रचलित प्लास्टिक उत्पादन माथि प्रतिबन्ध गर्यो, र वातावरणीय प्रभाव मुल्यांकनलाई सबल बनायो।  यद्यपि, ट्रुडो क्यानडाको जैविक जिवाश्म इन्धनलाई विदेशी बजारमा ल्याउन तेल र ग्याँस पाइपलाइनको पक्षमा छन्।

विदेश नीति
बाराक ओबामाको राष्ट्रपतिकालमा ट्रुडोले क्यानडा र अमेरिकाको सम्बन्ध राम्रो सम्बन्धको उपभोग गर्‍। यद्यपि ट्रुडोले समर्थन गरेको किइस्टोन पाइपलाइन परियोजनालाई डेमोक्रेटिक राष्ट्रपतिले अस्वीकार गरे।  ट्रुडोको विदेश नीतिको पहिलो चुनौती सिरियाली गृहयुद्धबाट क्यान्डियन एयर फोर्सको फिर्ती  र २५,००० सिरियाली शरणार्थीलाई स्वागत गर्नु थियो। 

जब डोनाल्ड ट्रम्प अमेरिकाको राष्ट्रपति बने, तब क्यानडा -अमेरिका सम्बन्धमा तिक्तता आउन सुरु भयो। ट्रम्प प्रशासनले उत्तर अमेरिकी स्वतन्त्र व्यापार सम्झौता को पुनः वार्ता गर्न दबाब दियो। यस अनुसार अमेरिकी दुध लाई क्यानडामा प्रवेश अनुमती मिल्थ्यो जसबाट क्यानडाको डेरी व्यवस्थापन धारासायी हुन सक्थ्यो। डोनाल्ड ट्रम्पले क्यानडाको स्टिल र अल्मुनियममा पनि ट्यारिफ लागू गरे, जवाफ स्वरुप ट्रुडोले पनि अमेरिकी स्टिल, एल्मुनियम र अन्य अमेरिकी उत्पादनमा ट्यारिफ लगाए। 

जस्टिन ट्रुडोको समयमा चीन सँगको क्यानडाको सम्बन्ध पनि बिगियो। यो हलचलको कारण अमेरिकी सन्देशमा २०१८ डिसेम्बरमा भ्यानकुभर अन्तर्राष्ट्रिय विमानस्थलबाट मेङ वाङ्झुलाई पक्राउ गरियो, र १२ दिन पछि माइकल स्पावेर र माइकल कोभ्रिगलाई चीनमा पक्राउ गरियो।  २०२१ सेप्टेम्बरमा, यी तीन व्यक्ति एकै समय रिहा भए, जसलाई पर्यवेक्षकहरूले उनीहरूको आदानप्रदानलाई चीन र अमेरिकाको सम्झौताको रुपमा लिए।

यस्तै प्रकार, साउदी अरेबियासँग क्यानाडाको सम्बन्ध पनि तनावमा परेको थियो, मानव अधिकार समूहहरूले ट्रुडोलाई हार्पर सरकारले गरेको सम्झौता अन्तर्गत साउदीलाई सैन्य उपकरणहरू बेच्न बन्द गर्न आह्वान गरे। २०१८ मा, क्यानाडाले विपक्षी ब्लगर राइफ बदावीलाई रिहा गर्न साउदीहरूलाई आह्वानको प्रतिक्रियामा,  साउदी अरबले क्यानाडाका लागि आफ्नो राजदूतलाई फिर्ता बोलायो र क्यानाडासँगको व्यापार रोक्यो। यद्यपि,  "साउदी पत्रकार जमाल खशोग्गीको हत्या पछि निर्यात अनुमतिमा रोक र यमनमा साउदी अरबको नेतृत्वमा हस्तक्षेपबाट बढ्दो नागरिकको मृत्यु"को बावजुद 2019 मा, क्यानाडाले साउदी अरेबियालाई आफ्नो हतियार बिक्री दोब्बर बनायो।  

२०२० मा, क्यानडाले संयुक्त राष्ट्र सुरक्षा परिषद्मा सामेल हुनको लागि असफल भयो। क्यानडाले सुरक्षा परिषद्मा सामेल हुने प्रयास असफल भयको यो दोस्रो पटक थियो, पहिलो पटक २००९ मा प्रधानमन्त्री स्टीफन हार्परको नेतृत्वमा भएको थियो।

व्यक्तिगत जीवन

सम्मान 

link=https://en.wikipedia.org/wiki/File:Ordre_de_la_Pl%C3%A9iade_(Francophonie).gif|110x110px

मानार्थ डिग्री

प्रकाशित कार्यहरू

सन्दर्भ

बाह्य लिंकहरू 

 
 Liberal Party of Canada profile
 
 House of Commons profile 
 
क्यानडाका प्रधानमन्त्रीहरू
जीवित मानिसहरू